pythainlp/thai_wikipedia_clean_20230101 huggingface dataset:
อาณาจักรฮั่นเหนือ  อาณาจักรหนึ่งในช่วง ยุคห้าราชวงศ์สิบอาณาจักร สถาปนาโดย หลิวมิน เมื่อ ค.ศ. 951 กระทั่งล่มสลายเมื่อ ค.ศ. 979 ภายหลังจากการยอมแพ้ต่อกองทัพ ราชวงศ์ซ่งเหนือ
อาณาจักรฮั่นเหนือสถาปนาขึ้นเมื่อ ค.ศ. 951 ภายหลังจากการล่มสลายของ ราชวงศ์ฮั่นยุคหลัง เมื่อ ค.ศ. 950 โดยหลิวหมินหรือ จักรพรรดิฮั่นซื่อจู่ พระอนุชาของ หลิว จือ-ยฺเหวี่ยน หรือ จักรพรรดิเกาจู่แห่งฮั่นยุคหลัง โดยจักรพรรดิซื่อจู่ได้สถาปนาพระองค์เป็นผู้สืบราชบัลลังก์แห่งราชวงศ์ฮั่นยุคหลังโดยชอบธรรม
สมีร ธรรมาธิการี
สมีร ธรรมาธิการี  เป็นนักแสดงชายชาวอินเดีย มีชื่อเสียงโด่งดังจากบท พระเจ้าสุทโธทนะ จากซีรีส์เรื่อง พระพุทธเจ้า มหาศาสดาโลก, พระเจ้าพินทุสาร จากซีรีส์เรื่อง อโศกมหาราช และบทบาท ท้าวศานตนุ ในซีรีส์เรื่อง มหาภารตะ
สาธารณรัฐโปรตุเกสที่สอง
ยูฟ่าแชมเปียนส์ลีก ฤดูกาล 2017–18 รอบแบ่งกลุ่ม
รอบแบ่งกลุ่ม ในการแข่งขันยูฟ่าแชมเปียนส์ลีก ฤดูกาล 2017–18 เริ่มต้นการแข่งขันในวันที่ 12 กันยายน และจะสิ้นสุดในวันที่ 6 ธันวาคม พ.ศ. 2560 (ค.ศ. 2017).32 ทีมทั้งหมดเข้าร่วมการแข่งขันในรอบแบ่งกลุ่มเพื่อที่จะตัดสินหา 16 ทีมใน รอบแพ้คัดออก ของ ยูฟ่าแชมเปียนส์ลีก ฤดูกาล 2017–18.
การจับสลากมีขึ้นเมื่อวันที่ 24 สิงหาคม พ.ศ. 2560 (ค.ศ. 2017), เวลา 18:00 น. CEST หรือเวลา 23:00 น. (เวลาประเทศไทย), ที่ กริมัลดี ฟอรัม ใน ราชรัฐโมนาโก.
ด้านล่างนี้คือ 32 ทีมที่เข้ารอบสำหรับรอบแบ่งกลุ่ม (ค่าสัมประสิทธิ์สโมสรยูฟ่าของพวกเขาในปี 2017), พวกเขาประกอบด้วย 22 ทีมที่เข้ามาในรอบนี้, และ 10 ทีมผู้ชนะของ รอบเพลย์ออฟ (5 ทีมในเส้นทางทีมที่เป็นแชมป์ลีก, 5 ทีมในเส้นทางทีมที่ไม่ได้เป็นแชมป์ลีก).
แมตช์การแข่งขันมีวันที่ 12–13 กันยายน, 26–27 กันยายน, 17–18 ตุลาคม, 31 ตุลาคม–1 พฤศจิกายน, 21–22 พฤศจิกายน, และ 5–6 ธันวาคม พ.ศ. 2560 (ค.ศ. 2017). เวลาคิกออฟการแข่งขันก็จะเป็นเวลา 20:45 CEST/CET โดยทั่วไป, ยกเว้นเหตุผลบางอย่างที่ตรงกันทางภูมิศาสตร์.
นางงามจักรวาล 2017
นางงามจักรวาล 2017  เป็นการจัดประกวดนางงามจักรวาลครั้งที่ 66 กำหนดจัดในวันที่ 26 พฤศจิกายน ค.ศ. 2017 ณ ดิแอซิส ภายในพื้นที่แพลเน็ตฮอลลีวูดรีสอร์ทแอนด์คาสิโน ลาสเวกัส รัฐเนวาดา สหรัฐ โดย อีริส มีเตอนาร์ นางงามจักรวาล 2016 จากประเทศฝรั่งเศส ได้สวมมงกุฎให้แก่ เดมี-ลีห์ เนล-ปีเตอร์ จากประเทศแอฟริกาใต้ ครองตำแหน่งนางงามจักรวาล 2017
92 ผู้เข้าประกวดที่ได้รับการยืนยัน
เข้าร่วมการประกวดครั้งล่าสุดในปี ค.ศ. 1972
เข้าร่วมการประกวดครั้งล่าสุดในปี ค.ศ. 2010
เข้าร่วมการประกวดครั้งล่าสุดในปี ค.ศ. 2014
เข้าร่วมการประกวดครั้งล่าสุดในปี ค.ศ. 2015
อวี้เหวินฮั่วจี๋
อวี้เหวินฮั่วจี๋ ( ? – 619) เป็นขุนพลของ ราชวงศ์สุย ของจีน ในปี ค.ศ. 618 ได้ก่อรัฐประหารและปลงพระชนม์ จักรพรรดิสุยหยาง ต่อมาเขาประกาศตั้งหลานชายของจักรพรรดิหยาง ฉินกงหวัง  หยาง เฮ่า  ขึ้นเป็นจักรพรรดิ พร้อมกับตั้งตนเองเป็นผู้สำเร็จราชการ (大丞相, Dà chéngxiàng) แทน
แต่จากการนำทหารออกรบและพ่ายแพ้หลายครั้งทำให้ โต้วเจี้ยนเต๋อ  หนึ่งในผู้นำกบฏเชื่อว่าอวี้เหวินฮั่วจี๋ที่พ่ายแพ้หลายครั้งจะสถาปนาตนเองเป็นจักรพรรดิซึ่งก็เป็นจริงเมื่ออวี้เหวินฮั่วจี๋ได้วางยาพิษปลงพระชนม์หยางเฮ่าและสถาปนาตนเองเป็นจักรพรรดิแห่งรัฐสฺวีเมื่อ ค.ศ. 618 แต่สุดท้ายโต้วเจี้ยนเต๋อก็จับและสังหารเขาพร้อมบุตรชาย 2 คนเมื่อ ค.ศ. 619
คดีระบายข้าวจีทูจี
คดีระหว่างอัยการสูงสุด กับภูมิ สาระผล และพวก หรือคดีระบายข้าวจีทูจี เป็นคดีแพ่งและอาญาที่อัยการสูงสุดเป็นโจทก์ฟ้องภูมิ สาระผล อดีตรัฐมนตรีช่วยว่าการกระทรวงพาณิชย์, บุญทรง เตริยาภิรมย์ อดีตรัฐมนตรีว่าการกระทรวงพาณิชย์ จำเลย และพวกรวม 28 คน ต่อศาลฎีกาแผนกคดีอาญาของผู้ดำรงตำแหน่งทางการเมือง จากการทำสัญญาขายข้าวกับบริษัทของประเทศจีนจำนวน 4 สัญญาโดยอ้างว่าเป็นการซื้อขายแบบรัฐต่อรัฐ แต่ความจริงเป็นการขายข้าวบางส่วนแก่พ่อค้าข้าวในประเทศ เป็นความผิดตามประมวลกฎหมายอาญา พระราชบัญญัติว่าด้วยความผิดเกี่ยวกับการเสนอราคาต่อหน่วยงานของรัฐ พ.ศ. 2542 และพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542 เมื่อวันที่ 17 มีนาคม 2558
ศาลฯ อ่านคำพิพากษาเมื่อวันที่ 25 สิงหาคม 2560 ว่า จำเลยที่ 1 ถึง 21 ยกเว้นจำเลยที่ 3 และที่ 16 ซึ่งหลบหนี มีความผิดตามฟ้อง ลงโทษจำคุกลดหลั่นลงตามพฤติการณ์ความร้ายแรงแห่งการกระทำความผิด ให้จำเลยบางส่วนชดใช้ค่าเสียหายแก่กระทรวงการคลัง และให้ยกฟ้องจำเลยบางส่วน
วันที่ 20 มกราคม 2558 ที่ประชุมคณะกรรมการป้องกันและปราบปรามการทุจริตแห่งชาติ (ป.ป.ช.) มีมติเป็นเอกฉันท์ 7–0 ชี้มูลความผิดของบุญทรงกับพวก แบ่งเป็นนักการเมือง 3 คน เจ้าหน้าที่รัฐ 3 คนและเอกชน 15 คน รวมทั้งอภิชาติ จันทร์สกุลพร ตัวเลขของคณะอนุกรรมการปิดบัญชีโครงการรับจำนำข้าวสรุปว่า โครงการดังกล่าวมียอดขาดทุนสะสม 6 แสนล้านบาท
วันที่ 15 มีนาคม 2558 หลังได้รับสำนวนของ ป.ป.ช. ตระกูล วินิจนัยภาค อัยการสูงสุด สั่งยื่นฟ้องบุคคล ได้แก่ บุญทรง เตริยาภิรมย์ อดีตรัฐมนตรีว่าการกระทรวงพาณิชย์ ประธานอนุกรรมการพิจารณาระบายข้าว, ภูมิ สาระผล อดีตรัฐมนตรีช่วยว่าการกระทรวงพาณิชย์ ประธานอนุกรรมการพิจารณาระบายข้าว และอดีตผู้ดำรงตำแหน่งทางการเมือง 3 คน, ข้าราชการการเมือง 3 คน นิติบุคคลและกรรมการบริษัทรวม 21 คน ตามความผิดพระราชบัญญัติว่าด้วยความผิดเกี่ยวกับการเสนอราคาต่อหน่วยงานรัฐ พ.ศ. 2542 มาตรา 4, 9, 10, 12 ประมวลกฎหมายอาญา มาตรา 151 ฐานเป็นเจ้าพนักงานมีหน้าที่ซื้อ จัดการหรือรักษาทรัพย์ ใช้อำนาจโดยทุจริตสร้างความเสียหายแก่รัฐ และมาตรา 157 ฐานเป็นเจ้าพนักงานปฏิบัติหน้าที่หรือละเว้นการปฏิบัติหน้าที่โดยมิชอบหรือโดยทุจริตสร้างความเสียหายแก่ผู้หนึ่งผู้ใด และพระราชบัญญัติว่าด้วยการป้องกันและปราบปรามการทุจริต พ.ศ. 2542 มาตรา 4, 123 และ 123/1 ซึ่งมีอัตราโทษสูงสุดถึงขั้นจำคุกตลอดชีวิต ศาลให้ประกันจำเลย วงเงินระหว่าง 5–20 ล้านบาท
คำฟ้องมีว่าว่าจำเลยที่ 3 ถึงที่ 21 ซึ่งเป็นอดีตรัฐมนตรีว่าการ รัฐมนตรีช่วยว่าการ ข้าราชการชั้นผู้ใหญ่ในกระทรวงพาณิชย์ และพ่อค้าข้าว ร่วมกันกระทำความผิดเกี่ยวกับการทำสัญญาขายข้าวให้แก่บริษัท Guangdong Stationery &amp; Sporting Goods Import &amp; Export Corporation ("บริษัทกวางตุ้ง") และบริษัท ไห่หนาน เกรน แอนด์ ออยล์ อินดัสเทรียล เทรดดิ้ง จำกัด ("บริษัทห่ายหนาน") ซึ่งเป็นรัฐวิสาหกิจของสาธารณรัฐประชาชนจีนรวม 4 สัญญา โดยอ้างว่าเป็นการซื้อขายแบบรัฐต่อรัฐ และขายในราคาต่ำกว่าท้องตลาดทำให้รัฐเสียหาย ความจริงเป็นการขายข้าวบางส่วนให้แก่พ่อค้าข้าวในประเทศเป็นการเสนอราคาซื้อขายโดยมุ่งหมายมิให้มีการแข่งขันราคาอย่างเป็นธรรม เป็นการใช้อำนาจในตำแหน่งโดยทุจริต เป็นการปฏิบัติหรือละเว้นการปฏิบัติหน้าที่โดยมิชอบเพื่อให้เกิดความเสียหายแก่รัฐ งบประมาณแผ่นดิน หน่วยราชการที่เกี่ยวข้อง ประเทศชาติ และประชาชน ขอให้ลงโทษตามประมวลกฎหมายอาญามาตรา 83, 86, 91, 151, 157 และว่าด้วยความผิดเกี่ยวกับการเสนอราคาต่อหน่วยงานของรัฐ พ.ศ. 2542 มาตรา 4, 9, 10, 12 และพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542 มาตรา 4, 123, 123/1 และปรับจำเลยที่ 1 เป็นเงินร้อยละ 50 ของจำนวนเงินที่มีการทำสัญญา 2 สัญญา จำนวน 23,498 ล้านบาท และปรับจำเลยที่ 2 ถึงที่ 21 ร้อยละ 50 ของจำนวนเงินที่มีการทำสัญญาทั้ง 4 สัญญา จำนวน 35,274 ล้านบาท
วันที่ 29 มิถุนายน 2558 จำเลยมาแสดงตัวครั้งแรกต่อองค์คณะผู้พิพากษา ขาดพันตรี นายแพทย์ วีระวุฒิ วัจนะพุกกะ อดีตผู้ช่วยเลขานุการ และอดีตเลขานุการรัฐมนตรีว่าการกระทรวงพาณิชย์ จำเลยที่ 3 และสุธี เชื่อมไธสง จำเลยที่ 16 ไม่มาศาลตามนัดมีพฤติการณ์หลบหนีคดี ศาลจึงให้ออกหมายจับและจำหน่ายคดีชั่วคราวของจำเลยทั้งสองไว้ตั้งแต่นั้น
ต่อมาวันที่ 20 เมษายน 2559 ผู้ร้องทั้งห้าซึ่งเป็นส่วนราชการได้ยื่นคำร้องขอให้จำเลยที่ 7 ถึงที่ 28 ร่วมกันชดใช้ค่าสินไหมทดแทน 26,366 ล้านบาท คดีจึงกลายเป็นคดีแพ่งที่เกี่ยวเนื่องกับคดีอาญา
คดีนี้ศาลอนุญาตให้นำพยานโจทก์เข้าไต่สวน 27 ปาก พยานจำเลย 103 ปาก รวมพยาน 130 ปาก กำหนดนัดไต่สวน 20 นัด ไต่สวนพยานนัดแรกได้เมื่อวันที่ 15 มิถุนายน 2559 ไต่สวนพยานนัดสุดท้ายแล้วเสร็จวันที่ 5 กรกฎาคม 2560
ศาลฯ นัดฟังคำพิพากษาในวันที่ 25 สิงหาคม 2560 วันนั้นตำรวจได้วางมาตรการรักษาความปลอดภัยรอบศาล โดยเปิดให้รถเข้าทางเดียว รถของผู้สื่อข่าวจะต้องแจ้งทะเบียนรถล่วงหน้า ส่วนสื่อมวลชนอนุญาตให้เข้าฟังในห้องพิจารณา 70 คน
ศาลอ่านคำพิพากษา เห็นว่า ภูมิ สาระผล อดีตรัฐมนตรีช่วยว่าการกระทรวงพาณิชย์ ประธานอนุกรรมการพิจารณาระบายข้าว ใช้เกณฑ์ราคาขายแบบหนังคลังสินค้าซึ่งผิดไปจากแนวทางปฏิบัติในกรณีการซื้อขายแบบรัฐต่อรัฐ จากนั้นเห็นชอบให้ขายข้าวแก่บริษัทกว่างตง จำกัด เป็นรัฐวิสาหกิจซึ่งไม่ได้รับมอบหมายจากรัฐบาลจีน 2 สัญญา ทำให้ประเทศได้รับความเสียหาย 11,011 ล้านบาท ต่อมา บุญทรง เตริยาภิรมย์ ได้รับแต่งตั้งเป็นรัฐมนตรีว่าการกระทรวงพาณิชย์ และได้รับแต่งตั้งเป็นประธานอนุกรรมการพิจารณาระบายข้าวแทน เห็นชอบสัญญาซื้อขายข้าวกับบริษัทกว่างตง 1 ฉบับ ทำให้ประเทศชาติได้รับความเสียหาย 5,694 ล้านบาท ทั้งเห็นชอบให้ทำสัญญากับบริษัทห่ายหนาน ทำให้ประเทศชาติเสียหาย 162 ล้านบาท ภายหลังการซื้อขายทั้งสี่ฉบับปรากฏว่ามีการชำระค่าข้าวด้วยแคชเชียร์เช็คภายในประเทศและรับมอบข้าวไปขายต่อภายในประเทศ โดยไม่มีการส่งข้าวออกไปยังประเทศอื่น กระบวนการดังกล่าวกระทำโดยภูมิ, บุญทรง, อภิชาติ จันทร์สกุลพรและวกร่วมกันนำบริษัทกว่างตงและบริษัทห่ายหนานมาขอซื้อข้าวโดยแอบอ้างว่าได้รับมอบหมายจากรัฐบาลจีนมาทำสัญญาซื้อขายแบบรัฐต่อรัฐในราคาต่ำกว่าท้องตลาดโดยหลีกเลี่ยงการแข่งขันราคาอย่างเป็นธรรมอันเป็นการเอาเปรียบแก่กรมการค้าต่างประเทศ เป็นความผิดตามพระราชบัญญัติว่าด้วยความผิดเกี่ยวกับการเสนอราคาต่อหน่วยงานของรัฐ พ.ศ. 2542 พระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542 ประมวลกฎหมายอาญา มาตรา 151 เมื่อราคาข้าวในท้องตลาดลดลง รัฐวิสาหกิจผู้ซื้อข้าวก็จะไม่ยอมมารับข้าวตามสัญญา แต่มาขอทำสัญญาฉบับใหม่ซื้อข้าวชนิดเดียวกันในคาคาต่ำลงกว่าสัญญาเดิม โดยบุญทรงไม่เปิดประมูลขายข้าวภายในประเทศ ทำให้ข้าวในท้องตลาดขาดแคลน ผู้ประกอบการค้าข้าวไม่สามารถหาซื้อข้าวในท้องตลาดได้ จำต้องไปหาซื้อข้าวจากกลุ่มบริษัทและพนักงานของอภิชาติ ศาลเห็นว่าเป็นการซื้อโดยไม่ทราบว่าเป็นข้าวที่มาจากสัญญาที่ไม่ชอบด้วยกฎหมายจึงไม่เป็นความผิดตามฟ้อง
พิพากษาจำคุกบุญทรง เตริยาภิรมย์ 42 ปี ภูมิ สาระผล 36 ปี อภิชาติ จันทร์สกุลพร 48 ปี จำเลยที่เหลือจำคุกลดหลั่นลงตามพฤติการณ์แห่งความผิด และให้ บริษัท สยามอินดิก้า จำกัด, อภิชาติ จันทร์สกุลพรและนิมลร่วมกันชดใช้ค่าเสียหายแก่กระทรวงการคลัง 16,912 ล้านบาท พร้อมดอกเบี้ยอัตราร้อยละ 7.5 นับแต่วันที่รับมอบข้าวตามสัญญาแต่ละฉบับ จำเลยอื่นให้รับผิดชดใช้ค่าเสียหายตามส่วนเช่นเดียวกัน ให้ยกฟ้องจำเลยที่ 19 และจำเลยที่ 22 ถึง 28
หลังคำพิพากษา เจ้าหน้าที่ราชทัณฑ์ได้ควบคุมตัวขึ้นรถเรือนจำออกจากศาล เพื่อนำตัวไปควบคุมไว้ที่เรือนจำพิเศษกรุงเทพ ทนายความจำเลยได้เขียนคำร้องเพื่อยื่นประกันจำเลยระหว่างที่รอใช้สิทธิอุทธรณ์คดี แต่องค์คณะผู้พิพากษาศาลฯ มีคำสั่งไม่อนุญาตให้ปล่อยตัวชั่วคราวจำเลยที่ยื่นหลักทรัพย์ประกันตัวระหว่างอุทธรณ์เนื่องจากเป็นคดีที่มีอัตราโทษสูง ทั้งนี้ จำเลยมีสิทธิอุทธรณ์ตามรัฐธรรมนูญแห่งราชอาณาจักรไทย พุทธศักราช 2560 มาตรา 195 ได้ โดยให้อุทธรณ์ต่อที่ประชุมใหญ่ศาลฎีกาได้ภายในสามสิบวันนับแต่มีคำพิพากษา
สำนักข่าวอิศราจำแนกบทลงโทษจำเลยแต่ละคนไว้ดังนี้
คดีที่เกี่ยวข้อง.
ในปีเดียวกัน ศาลอ่านคำพิพากษาลับหลังจำเลยให้จำคุกยิ่งลักษณ์ ชินวัตร อดีตนายกรัฐมนตรี 5 ปีฐานปล่อยปละละเลยให้เกิดการทุจริตโรงการดังกล่าว
ในเดือนเมษายน 2564 ศาลปกครองกลางเพิกถอนคำสั่งกระทรวงการคลังให้ยิ่งลักษณ์ชดใช้ค่าสินไหมทดแทนในโครงการดังกล่าว ซึ่งกรมบังคับคดีอายัดไว้ 35,000 ล้านบาท ทั้งนี้ มีการนำทรัพย์สินไปขายทอดตลาดแล้วมูลค่า 49.5 ล้านบาท แต่ศาลพิเคราะห์ว่าหน่วยงานทั้งสองไม่มีเจตนากลั่นแกล้ง จึงไม่ต้องรับผิด แต่ก่อนหน้านั้น ในเดือนมีนาคม ศาลปกครองกลางเห็นว่าคำสั่งกระทรวงพาณิชย์ให้จำเลยในคดีนี้ชดใช้ค่าสินไหมทดแทนชอบด้วยกฎหมายแล้ว
ชาร์ลอต กอร์เด
การประกวดเพลงยูโรวิชันเอเชีย 2019
การประกวดเพลงยูโรวิชันเอเชีย 2019 ( จะเป็นการแข่งขันครั้งแรกของการประกวดเพลงยูโรวิชันเอเชีย การแข่งขันจะอยู่ในรูปแบบภูมิภาคเอเชีย-แปซิฟิกของการประกวดเพลงยูโรวิชัน (Eurovision Song Contest) ซึ่งได้จัดมามากกว่า 60 ปีแล้ว ปีนี้จะมีเพียงการแข่งขันในรอบชิงชนะเลิศเพียงรอบเดียว และยังไม่ได้มีการแจ้งวันและเวลาที่แน่นอน
ในวันที่ มี 17 ประเทศที่ยืนยันว่าสนใจเข้าร่วมการแข่งขันครั้งนี้
นอกจากสิงคโปร์แล้ว ฮ่องกงและออสเตรเลีย ได้แสดงความสนใจในการเป็นประเทศเจ้าภาพการแข่งขันในปี ค.ศ. 2018 นี้ สิงคโปร์คาดว่าจะใช้เงินไป 4 ล้านเหรียญในการจัดงานครั้งนี้ เทศบาลนครซิดนีย์และนิวเซาท์เวลส์ได้ออกมาเปิดเผยว่าพวกเขาจะสนับสนุนเงินทุนก้อนใหญ่ถ้าซิดนีย์ได้เป็นเจ้าภาพในการแข่งขันครั้งนี้ ในขณะที่ฮ่องกงก็ได้แสดงความสนใจในการเป็นเจ้าภาพเช่นกัน
ตัวแทนจากสถานีโทรทัศน์เจ้าภาพจะได้ร่วมการประชุมกับคณะกรรมการจัดงานประกวดเพลงยูโรวิชันเอเชีย ที่สำนักงานใหญ่ของสหภาพการกระจายเสียงและแพร่ภาพแห่งเอเชียและแปซิฟิก (Asia-Pacific Broadcasting Union) ที่กรุงกัวลาลัมเปอร์ ระหว่างการประชุมเจ้าหน้าที่ของแต่ละสถานีโทรทัศน์เจ้าภาพจะได้เข้าร่วมการสัมมนาต่าง ๆ ที่เกี่ยวข้องกับการเป็นเจ้าภาพการแข่งขันเพลงยูโรวิชัน เอเชีย และเรียนรู้ประสบการณ์จากสถานีโทรทัศน์ที่เป็นเจ้าภาพจัดงานประกวดเพลงยูโรวิชันที่ผ่านมา นอกจากนี้ตัวแทนจากสถานีโทรทัศน์เจ้าภาพต่าง ๆ จะยังได้รับโอกาสที่จะนำเสนอแผนขั้นต้นในการเป็นเจ้าภาพการประกวดเพลงครั้งนี้ของแต่ละประเทศ รวมไปถึงร่างรายชื่อเมืองและสถานที่จัดงานที่จะเข้าร่วมการชิงตำแหน่งเจ้าภาพอีกด้วย
รูปแบบและแนวคิด.
หลังจากแนวคิดการแข่งขันในเอเชีย-แปซิฟิกได้รับการยอมรับในช่วงเดือนมีนาคม พ.ศ. 2560 แล้ว การจัดแข่งขันก็ได้รับการยืนยันอย่างเป็นทางการในวันที่ 18 สิงหาคม พ.ศ. 2560 รูปแบบการแข่งขันจะมีลักษณะไปในแนวทางเดียวกันกับการแข่งขันต้นแบบอย่างยูโรวิชัน สิ่งที่จะแตกต่างกันนั้นก็คือในครั้งนี้ การแข่งขันจะมีเพียงรอบชิงชนะเลิศเท่านั้น แทนที่จะเป็นการแข่งขันที่มีรอบรองชนะเลิศ 2 รอบ และจะมีเพียง 20 ประเทศที่จะได้ร่วมแข่งขัน
รายชื่อประเทศที่สนใจเข้าร่วม.
ประเทศต่อไปนี้ได้ออกมาแสดงความสนใจในการเข้าร่วมการแข่งขัน
สมาชิกสหภาพการกระจายเสียงและแพร่ภาพแห่งเอเชียและแปซิฟิก.
ประเทศต่อไปนี้ยังไม่ได้ออกมาแสดงความสนใจหรือความเห็นเกี่ยวกับการแข่งขันใด ๆ
สมาชิกเพิ่มเติมของสหภาพการกระจายเสียงและแพร่ภาพแห่งเอเชียและแปซิฟิก.
นีโคลัส เมดฟอร์ธ-มิลส์
นีโคลัส ไมเคิล เดอ โรมาเนีย เมดฟอร์ธ-มิลส์ (Nicholas Michael de Roumanie Medforth-Mills) เป็นโอรสคนแรกในเจ้าหญิงเอเลนาแห่งโรมาเนียกับโรบิน เมดฟอร์ธ-มิลส์ อดีตพระสวามี เป็นราชนัดดาคนที่ 2 ในสมเด็จพระราชาธิบดีมีไฮที่ 1 แห่งโรมาเนีย กับสมเด็จพระราชินีอานาแห่งโรมาเนีย เขาได้เข้าพิธีศีลล้างบาป โดยมีพระบิดามารดาอุปถัมภ์คือสมเด็จพระราชินีอานาแห่งโรมาเนีย พระอัยยิกา (ยาย) และเจ้าหญิงมาร์กาเรตาแห่งโรมาเนีย พระมาตุจฉา (ป้าฝั่งมารดา) ในวัยเด็กเขาอาศัยอยู่กับพระมารดา ต่อมาได้ประทับย้ายไปที่อังกฤษ เมื่อ พ.ศ. 2532 ในมณฑลเดอรัม ตอนเขามีอายุ 5 ขวบ เขาได้เข้าชมรมลูกเสือบีเวอร์ของทางโรงเรียน เขาชื่นชอบโมเดลรถยนต์ เรือ เครื่องบินเป็นอย่างมาก โดยเคยขับรถยนต์ร่วมกับสมเด็จพระราชาธิบดีมีโฮที่ 1 พระอัยกา
ด้วยมีฐานะสืบเชื้อสายจากสมเด็จพระราชินีนาถวิกตอเรียแห่งสหราชอาณาจักร เขาได้พบปะพระญาติเป็นประจำ
เจ้าชายแห่งโรมาเนีย.
แม้ตามกฎหมาย เขาจะเป็นโอรสผ่านทางพระราชธิดาในพระเจ้าแผ่นดิน จึงไม่สามารถดำรงพระอิสริยยศใด ๆ ได้ในฐานะเจ้าชาย ซึ่งกฎนี้ เห็นได้จากตัวอย่างเช่น ปีเตอร์ ฟิลลิปส์ โอรสในเจ้าหญิงแอนน์ พระราชกุมารี แต่เขาก็ได้รับสถาปนาจากพระอัยกาให้เป็น เจ้าชายแห่งโรมาเนีย มีพระนามว่า เจ้าชายนีโคลัสแห่งโรมาเนีย พร้อมฐานันดร รอยัลไฮเนส
เมื่อประเทศโรมาเนียเกิดการปฏิวัติล้มเลิกระบอบกษัตริย์ไป ทำให้เขาต้องออกจากพระอิสริยยศเมื่อ พ.ศ. 2558 และเปลี่ยนมาใช้นามสกุลของบิดาแทน
พิธีหมั้นหมายและสมรสกับชายา.
โฆษกประจำสำนักพระราชวังโรมาเนียได้แถลงการณ์เรื่องนิโคลัส เมดฟอร์ธ-มิลส์ ได้หมั้นกับอาลิน่า-มาเรีย บินเดอร์ ผู้ประกาศข่าวชาวโรมาเนีย โดยได้คุกเข่าขอแต่งงานในเดือนกรกฎาคม พ.ศ. 2560 ที่ผ่านมา มีไฮที่ 1 แห่งโรมาเนียทรงพระกรุณาโปรดเกล้าโปรดกระหม่อมให้จัดพิธีสมรสขึ้นในช่วงกลาง พ.ศ. 2561
สปอติฟาย
สปอติฟาย  เป็นบริการสตรีมเพลง พอดแคสต์ และวิดีโอที่เปิดบริการอย่างเป็นทางการในวันที่ 7 ตุลาคม ค.ศ. 2008 สปอติฟายพัฒนาโดยบริษัทสตาร์ตอัปชื่อ สปอติฟายเอบี ในสต็อกโฮล์ม ประเทศสวีเดน สปอติฟายจัดหาเนื้อหาที่มีการจัดการสิทธิดิจิทัลจากค่ายเพลงและบริษัทสื่อต่าง ๆ สปอติฟายเป็นบริการฟรีเมียม หมายความว่า คุณลักษณะหลักของบริการไม่เสียค่าใช้จ่ายแต่มีโฆษณาสนับสนุน ขณะที่คุณลักษณะเพิ่มเติมมีค่าใช้จ่ายแบบเหมาจ่าย คุณลักษณะดังกล่าวรวมถึงคุณภาพสตรีมมิงที่ดีกว่า และการดาวน์โหลดเพลงโดยไม่ต้องเชื่อมต่ออินเทอร์เน็ต
สปอติฟายมีให้บริการในยุโรป อเมริกา ออสเตรเลีย นิวซีแลนด์ เกือบทั้งหมด และบางส่วนในเอเชีย บริการมีรองรับอุปกรณ์สมัยใหม่ รวมถึงคอมพิวเตอร์ระบบปฏิบัติการวินโดวส์ แม็กโอเอส และลินุกซ์ และสมาร์ตโฟนและแท็บเล็ตระบบปฏิบัติการไอโอเอสและแอนดรอยด์ ผู้บริการสามารถค้นหาเพลงโดยป้อนพารามิเตอร์ เช่น ศิลปิน อัลบั้มเพลง แนวเพลง เพลย์ลิสต์ หรือค่ายเพลง ผู้ใช้สามารถสร้าง แก้ไข และแบ่งปันเพลย์ลิสต์ แบ่งปันเพลงบนสื่อสังคม และสร้างเพลย์ลิสต์ร่วมกับผู้ใช้คนอื่น สปอติฟายสามารถใช้เข้าถึงเพลงได้มากกว่า 30 ล้านเพลง นับถึงเดือนมิถุนายน ค.ศ. 2017 สปอติฟายมีผู้ใช้ใช้งานมากกว่า 140 ล้านคน และมีผู้ใช้สมัครแบบเสียเงินมากกว่า 60 ล้านคนภายในเดือนกรกฎาคม ค.ศ. 2017
สปอติฟายได้เปิดให้บริการในประเทศไทยอย่างเป็นทางการในวันที่ 22 สิงหาคม ค.ศ. 2017
ฌัก เนแก
เจ้าชายจอร์จ วัลเดมาร์แห่งเดนมาร์ก
เจ้าชายจอร์จ วัลเดมาร์แห่งเดนมาร์ก ( ; 16 เมษายน ค.ศ. 1920 - 29 กันยายน ค.ศ. 1986) เป็นเจ้าชายแห่งเดนมาร์ก ทรงเป็นพระโอรสพระองค์แรกใน เจ้าชายแอกเซิลแห่งเดนมาร์ก กับ เจ้าหญิงมาร์กาเรธาแห่งเดนมาร์ก เป็นพระญาติชั้นที่ 1 ใน สมเด็จพระราชาธิบดีอัลแบร์ที่ 2 แห่งเบลเยียม และ สมเด็จพระราชาธิบดีฮารัลด์ที่ 5 แห่งนอร์เวย์ และเป็นพระญาติชั้นที่ 2 ใน เจ้าชายฟิลิป ดยุกแห่งเอดินบะระ
พระองค์ทรงเสกสมรสกับ แอนน์ โบวส์-ลีออน เมื่อวันที่ 16 กันยายน ค.ศ. 1950 ซึ่งแอนน์ โบวส์-ลีออน มีศักดิ์เป็นพระญาติชั้นที่หนึ่งในสมเด็จพระราชินีนาถเอลิซาเบธที่ 2 แห่งสหราชอาณาจักร ทั้ง 2 พบกันเนื่องจากเจ้าชายทรงปฏิบัติงานเป็นทูตอยู่ กรุงลอนดอน แต่ทั้ง 2 ไม่มีพระบุตรร่วมกัน
อัศวัตถามา
อัศวัตถามา (สันสกฤต: अश्वत्थामा) มีอีกชื่อคือ เทราณี เป็นบุตรชายของโทรณาจารย์ ครูสอนวิชาอาวุธผู้ยิ่งใหญ่แห่งราชสำนักนครหัสตินาปุระ และเป็นหลานของฤๅษีภรัทวาชะ อัศวัตถามาเป็นมหารถี (นักรบ) ผู้ยิ่งใหญ่ ซึ่งอยู่ในฝั่งเการพที่ต่อสู้กับฝั่งปาณฑพ อัศวัตถามาถือว่าเป็นอวตารหนึ่งใน ๑๙ อวตารของพระศิวะ หนึ่งในพระตรีมูรติทั้ง ๓ พระองค์ อัศวถามาได้ร่วมทำสงครามกุรุเกษตรโดยอยู่ฝั่งเการพเพราะอัศวัตถามาเป็นสหายของทุรโยธน์ พี่ชายคนโตของพี่น้องเการพ ด้วยเหตุนี้อัศวัตถามาจึงเข้าร่วมกับฝั่งเการพในสงครามทุ่งกุรุเกษตร อัศวัตถามาถือว่าเป็นนักรบไม่กี่คนของฝั่งเการพที่ไม่ตายในสงครามทุ่งกุรุเกษตร และในตอนท้ายของมหากาพย์มหาภารตะ อัศวัตถามาได้แอบเข้าไปสังหารธฤษฏัทยุมนะ ศิขัณฑิน อุปปาณฑพ และเหล่าทหารของฝั่งปาณฑพ นอกจากนี้ยังใช้ศรพรหมเศียรพยายามฆ่าบุตรในครรภ์ของนางอุตตรา ชายาของอภิมันยุ พระกฤษณะจึงใช้จักรสุทรรศนะตัดอัญมณีบนหน้าผากของอัศวัตถามาออกพร้อมกับสาปให้อัศวัตถามามีหน้าตาหน้าเกลียดมีเลือดไหลออกจากร่างและไม่มีวันตายจนกว่าจะถึงการสิ้นสุดของโลกพร้อมกับต้องเร่ร่อนไม่มีใครจำได้ตลอดชั่วกัลปาวสาน
กำเนิดและชีวิตก่อนสงครามทุ่งกุรุเกษตร.
อัศวัตถามา เป็นบุตรชายของโทรณาจารย์กับนางกฤปี น้องสาวของกฤปะ หรือ กฤปาจารย์ โทรณาจารย์ทำการสวดอ้อนวอนอย่างหนักหลายปีเพื่อให้พระศิวะทรงโปรดและทรงประทานบุตรให้แก่ตน เมื่อเวลาผ่านไปหลายปี พระศิวะจึงเสด็จลงมาหาพร้อมกับทรงประทานบุตรให้แก่โทรณาจารย์ อัศวัตถามาเกิดมาพร้อมกับอัญมณีบนหน้าผากซึ่งอัญมณีบนหน้าของอัศวัตถามาทำให้มีอำนาจเหนือกว่าสิ่งมีชีวิตทุกชนิดที่ต่ำกว่ามนุษย์ นอกจากนี้ยังสามารถป้องกันความหิวกระหายและความเมื่อยล้าได้อีกด้วย แม้ว่าโทรณาจารย์จะเป็นผู้เชี่ยวชาญด้านอาวุธ แต่มีชีวิตที่เรียบง่ายของพวกพราหมณ์ด้วยทรัพย์สินและเงินทองเพียงเล็กน้อย ทำให้ครอบครัวของอัศวัตถามาในวัยเด็กมีความยากลำบากเป็นอย่างมากและไม่มีเงินพอได้ซื้อนมให้อัศวัตถามากิน โทรณาจารย์จึงออกเดินทางไปขอความช่วยเหลือจากท้าวทรุปัท กษัตริย์แห่งแคว้นปัญจาละ และเป็นสหายร่วมสำนักกับโทรณาจารย์ โทรณาจารย์ได้เข้าไปพบและแจ้งว่าตนคือสหายเก่า แต่ท้าวทรุปัทแสดงออกถึงอาการรังเกียจและปฏิเสธไมตรีแต่เดิม ทำให้โทรณาจารย์แค้นใจมากและเดินทางออกจากแคว้นปัญจาละ โทรณาจารย์ออกเดินทางไปยังเมืองหัสตินาปุระ และได้สำแดงวิชาการยิงธนูอันแกร่งกล้าในนครหัสตินาปุระแห่งนี้ เมื่อเรื่องการยิงธนูของโทรณาจารย์ไปถึงพระกรรณของท้าวภีษมะ ท้าวภีษมะจึงได้ขอให้โทราจารย์รับเหล่าเจ้าชายแห่งหัสตินาปุระให้เป็นศิษย์ของโทรณาจารย์ โทรณาจารย์จึงรับเหล่าเจ้าชายไว้เป็นศิษย์และสั่งสอนไปพร้อมกับอัศวัตถามา ซึ่งเป็นบุตรของตนเอง
บทบาทในสงครามทุ่งกุรุเกษตร.
วันที่ 12 ของการต่อสู้
อัศวัตถามา สังหารท้าวนีละ พระราชาแคว้นอนุปะ สหายของภีมะ ในขณะที่ท้าวนีละเข้ามาปกป้องยุธิษฐิระ
คืนวันที่ 14 ของการต่อสู้
ในคืนวันที่ 14 อัญชนปรรวัน บุตรของฆโฏตกัจ เข้าโจมตีอัศวัตถามา เขาโยนกระบองออกไปและกลายเป็นกระบองนับพัน อัศวัตถามาตอบโต้กระบองด้วยวัชระ และทำลายภาพลวงตาของอัญชนปรรวัน เขาโยนดาบออกไปอีกและกลายเป็นดาบนับพันเล่ม อัศวัตถามายิงศรวายวยาสตร์ตอบโต้ และยิงธนูตัดหัวอัญชนปรรวัน
ความตายของโทรณาจารย์
เพื่อชัยชนะของฝ่ายปาณฑพ ในวันที่ 15 พระกฤษณะ ได้วางแผนที่จะสังหารโทรณาจารย์ โดยให้ภีมะไปสังหารช้างศึกนามว่า อัศวัตถามา แล้วประกาศว่า อัศวัตถามาตายแล้ว โทรณาจารย์ได้ยินก็ยังไม่เชื่อ จึงไปถามยุธิษฐิระ ยุธิษฐิระได้ตอบว่า อัศวัตถามาตายแล้ว และได้พูดต่อท้ายด้วยเสียงอันเบาว่า แต่อัศวัตถามาที่ตายเป็นคชสาร ไม่ใช่มนุษย์ ทำให้โทรณาจารย์เข้าใจว่าอัศวัตถามาตายแล้ว จึงสละศาสตราวุธ และนั่งสมาธิเพื่อถอดวิญญาณออกจากร่าง ขณะนั้นธฤษฏัทยุมนะเดินเข้ามาพร้อมกับดาบในมือ และใช้ดาบตัดหัวของโทรณาจารย์ขาดกระเด็นไป
การแผลงศรนารายณาสตร์
เมื่ออัศวัตถามารู้ว่าโทรณาจารย์ผู้เป็นบิดาตายแล้ว ก็เกิดความเศร้าโศกและโกรธแค้นเป็นอย่างมาก เขาจึงเรียกศรนารายณาสตร์ซึ่งเป็นอาวุธศักดิ์สิทธิ์ที่ได้รับประทานมาจากพระนารายณ์ และแผลงศรนั้นขึ้นไปในอากาศ ศรนั้นกลายเป็นจักรกรดใหญ่หมุนอยู่กลางอากาศและพุ่งสรรพศาสตราวุธใส่กองทัพฝ่ายปาณฑพ แต่พระกฤษณะรู้วิธีที่จะรอดพ้นจากศรนารายณาสตร์ จึงสั่งให้เสนาทหารฝ่ายปาณฑพ ยอมศิโรราบต่อศรนารายณาสตร์ด้วยการลงจากรถศึก ประนมมือและก้มลงนมัสการ ทำให้ฝ่ายปาณฑพรอดพ้นจากศรนารายณาสตร์
ความตายของทุรโยธน์และการขึ้นดำรงตำแหน่งประธานเสนาบดี
หลังจากที่ทุรโยธน์ถูกภีมะฟาดด้วยกระบองเข้าที่ต้นขา และกำลังนอนรอความตายอยู่นั้น อัศวัตถามา กฤปาจารย์ และกฤตวรมา ได้เข้ามาหาทุรโยธน์ ทุรโยธน์กล่าวกับอัศวัตถามาว่า บัดนี้ข้าไม่เหลือใครเคียงข้างข้าอีกต่อไปแล้ว มิตรรักอัศวัตถามา ข้าขอแต่งตั้งเจ้าเป็นประธานเสนาบดีฝ่ายเการพ จงไปสังหารเหล่าปาณฑพให้สิ้นซากและนำหัวของปาณฑพมาสังเวยข้า
การลอบเข้าโจมตีค่ายปาณฑพในยามวิกาล การแผลงศรพรหมเศียร และคำสาปของพระกฤษณะ
อัศวัตถามา พร้อมด้วยกฤปาจารย์และกฤตวรมา ลอบเข้าไปยังค่ายของปาณฑพ และสังหารธฤษฏัทยุมนะ ด้วยการตัดหัวเพื่อแก้แค้นให้บิดา และสังหารศิขัณฑี อุตตเมาชะ ยุธมันยุ และได้เข้าไปยังกระโจมหนึ่ง มีคนนอนอยู่ 5 คน ซึ่งคือบุตรของเหล่าปาณฑพ แต่ด้วยความมืดจึงเข้าใจผิดว่าเป็นเหล่าปาณฑพ จึงสังหารและตัดหัวและนำหัวใส่ย่าม และหนีออกจากค่ายไป เมื่อพระนางเทราปที พระกฤษณะ และเหล่าปาณฑพมาพบเข้า ก็เกิดความเศร้าโศกและโกรธแค้น จึงออกติดตามหาตัวอัศวัตถามา ซึ่งกำลังทำพิธีศพให้ทุรโยธน์ เกิดการต่อสู้กัน แต่ไม่อาจทำอันตรายอัศวัตถามาได้ เพราะอัศวัตถามามีอัญมณีวิเศษบนหน้าผาก อัศวัตถามาก็ไม่อาจทำอันตรายเหล่าปาณฑพได้ เพราะมีพระกฤษณะ อัศวัตถามาจึงคิดที่จะทำลายทายาทของเหล่าปาณฑพแทน จึงแผลงศรพรหมเศียร อรชุนได้ตอบโต้ด้วยศรพรหมาสตร์ ฤๅษีวยาสและเทวฤๅษีนารัท ทราบเรื่องจึงมาขัดขวางการต่อสู้ อรชุนยอมถอนศรพรหมาสตร์คืน แต่อัศวัตถามาไม่ยอมจึงแผลงศรพรหมเศียรไปยังครรภ์ของนางอุตตร มเหสีของอภิมันยุ เพื่อหวังจะให้นางแท้งลูกตาย พระกฤษณะพิโรธมากกับการกระทำอันเลวทรามอย่างที่ไม่มีใครเสมอเหมือนของอัศวัตถามา จึงทรงใช้จักรสุทรรศนะขว้างออกไปตัดอัญมณีที่หน้าผากของอัศวัตถามาออกมา พร้อมกับสาปแช่งอัศวัตถามาโดยกล่าวว่า เจ้าคนต่ำช้าอัศวัตถามา เจ้าไม่เกรงกลัวความตายใช่หรือไม่ ถ้าเช่นนั้นข้าขอกีดกันเจ้าจากความตายของเจ้า ข้าขอสาปแช่งให้เจ้ามีชีวิตเป็นอมตะ (จีรังชีวี) ร่างกายของเจ้าจะเน่าเปื่อยผุพัง โลหิตจะไหลซึมออกจากทุกอนูรูขุมขนของเจ้า เจ้าจะไม่มีที่อยู่อาศัยและจะไม่มีใครจำเจ้าได้ เจ้าจะอยู่เพียงลำพัง และจะเร่ร่อนไปทั่วทั้งปฐพีนี้จนกว่าจะถึงวันสิ้นโลก เจ้าจะแสวงหาความสันติสุขและปรารถนาที่จะตาย แต่เจ้าจะไม่ได้ตายอย่างที่ใจหวัง เจ้าจะจมอยู่ในความมืดมิด เจ้าจะต้องทุกข์ทรมานกับการมีลมหายใจอยู่ต่อไป
โรงเรียนสาธิตเตรียมวิศวกรรมและเทคโนโลยี มหาวิทยาลัยเทคโนโลยีราชมงคลอีสาน
โรงเรียนสาธิตเตรียมวิศวกรรมและเทคโนโลยี มหาวิทยาลัยเทคโนโลยีราชมงคลอีสาน  สังกัด คณะอุตสาหกรรมและเทคโนโลยี มหาวิทยาลัยเทคโนโลยีราชมงคลอีสาน วิทยาเขตสกลนคร ก่อตั้งโดยขอใช้หลักสูตรจากมหาวิทยาลัยเทคโนโลยีราชมงคลล้านนา ก่อตั้งขึ้นในปีพ.ศ. 2553 สภามหาวิทยาลัยเทคโนโลยีราชมงคลอีสาน ได้อนุมัติจัดตั้งเป็น “ฝ่ายโรงเรียนสาธิตเตรียมวิศวกรรมและเทคโนโลยี ” ให้อยู่ภายใต้การกำกับดูแลของคณะอุตสาหกรรมและเทคโนโลยี มหาวิทยาลัยเทคโนโลยีราชมงคลอีสาน วิทยาเขตสกลนคร
วิทยาลัยการสาธารณสุขสิรินธร
วิทยาลัยพยาบาลบรมราชชนนี
ว็อล์ฟรัม ฟ็อน ริชท์โฮเฟิน
ว็อล์ฟรัม ไฟรแฮร์ ฟ็อน ริชท์โฮเฟิน  เป็นจอมพลแห่งลุฟท์วัฟเฟอ (กองทัพอากาศเยอรมัน) ของนาซีเยอรมนีในช่วงสงครามโลกครั้งที่สอง ริชท์โฮเฟินเกิดเมื่อ ค.ศ. 1895 ในครอบครัวชาวปรัสเซีย ต่อมาเขาได้เข้าร่วมกองทัพจักรวรรดิเยอรมัน โดยเริ่มต้นจากการเป็นทหารม้าใน ค.ศ. 1913
ในช่วงสงครามโลกครั้งที่หนึ่ง ริชท์โฮเฟินร่วมรบในแนวรบด้านตะวันตก ความดีความชอบทำให้ริชท์โฮเฟินได้รับเครื่องอิสริยาภรณ์กางเขนเหล็กชั้นที่สอง ใน ค.ศ. 1915 เขาถูกส่งตัวไปแนวรบด้านตะวันออกและอยู่ที่นั่นจนถึง ค.ศ. 1917 เขาเป็นลูกพี่ลูกน้องกับโลทาร์ ฟ็อน ริชท์โฮเฟิน และมันเฟรท ฟ็อน ริชท์โฮเฟิน ซึ่งเป็นนักบินเครื่องบินรบและสนับสนุนให้เขาเข้าร่วมลุฟท์ชไตรท์เคร็ฟเทอ (กองทัพอากาศจักรวรรดิเยอรมัน) เขาทำตามและได้เข้าร่วมกับหน่วยของมันเฟรท ในภารกิจแรกของว็อล์ฟรัมกับมันเฟรทเมื่อวันที่ 21 เมษายน ค.ศ. 1918 มันเฟรทเสียชีวิตในการปฏิบัติหน้าที่ ว็อล์ฟรัมยังทำงานต่อจนสงครามสงบลงในเดือนพฤศจิกายน ค.ศ. 1918 โลทาร์รอดชีวิตในสงครามแต่เสียชีวิตจากอุบัติเหตุการบินใน ค.ศ. 1922
Wolfram Freiherr von Richthofen
Wolfram von Richthofen
อีเล็กทริกไลท์ออร์เคสตรา
อีเล็กทริกไลต์ออร์เคสตรา
ทะเลสาบโวล์ฟกัง
ซัลซ์คัมแมร์กุท
จักรพรรดิหลิวซ่งอู่
จักรพรรดิหลิวซ่งอู่ (, 16 เมษายน 363 – 26 มิถุนายน 422) พระนามเดิม หลิวยฺวี่  พระนามรอง เต๋อซิ่ง  ปฐมจักรพรรดิราชวงศ์หลิวซ่งแห่งยุคราชวงศ์เหนือ-ใต้
จักรพรรดิหลิวซ่งอู่ประสูติเมื่อวันที่ 16 เมษายน ค.ศ. 363 พระราชบิดาของพระองค์คือ หลิวเฉียว ทายาทรุ่นที่ 20 ซึ่งสืบสายพระโลหิตจาก ฉู่กงหวัง เล่าเจียว  พระราชอนุชาใน จักรพรรดิฮั่นเกาจู่ ปฐมจักรพรรดิ ราชวงศ์ฮั่นตะวันตก ส่วนพระราชมารดาคือ เจ้าอันจง ซึ่งสิ้นพระชนม์หลังจากประสูติพระองค์ได้ไม่นานเมื่อจักรพรรดิอู่ตี้สถาปนาราชวงศ์หลิวซ่งใน ค.ศ. 420 ก็ได้สถาปนาพระราชมารดาที่สิ้นพระชนม์ไปแล้วให้มีสถานะเทียบเท่าพระพันปีหลวงมีพระนามว่า จักรพรรดินีเซี่ยวมู่  และได้สถาปนาพระราชบิดาที่สิ้นพระชนม์ไปแล้วเป็น จักรพรรดิเซี่ยวมู่
ใน ค.ศ. 420 หลิวอวี้ซึ่งขณะนั้นเป็นขุนศึกแห่ง ราชวงศ์จิ้นตะวันออก ได้ทำการปลด จักรพรรดิจิ้นกง ลงจากราชบัลลังก์ทำให้ราชวงศ์จิ้นตะวันออกสิ้นสุดลงพร้อมกับสถาปนาตนเองขึ้นเป็นจักรพรรดิหลิวซ่งอู่มีนามศักราชว่า หยงฉู่  แต่ครองราชบัลลังก์ได้เพียง 2 ปีก็สวรรคตเมื่อ ค.ศ. 422 โดยมีองค์ชาย หลิวอี้ฝู ที่รัชทายาทขึ้นสืบราชบัลลังก์ต่อมาเป็น จักรพรรดิหลิวซ่งเฉ่า
ฟลอยด์ เมย์เวทเธอร์ จูเนียร์ ปะทะ คอนเนอร์ แม็คเกรเกอร์